Gwerzhav

Gwerzhav a zo ur gumun a Vreizh e Liger-Atlantel, e gevred ar vro.
 Douaroniezh 
E Gevred Naoned emañ ar gumun, hag e Gwinieg Naoned. Emañ ar c'heiz-kêr e 7 km da hini Naoned.

Ar stêrioù Sevr ha Mewan a gember eno.

 Anv 
 Erwan Vallerie ː Vertavum, 1199; Vertou, 1287, 1709

 Ardamezioù 
En argant, e binenn c'heotet, ur flourdilizenn en aour war e c'hef, hebiaet a-zehoù gant ur flourdilizenn en glazur skoret gant ur vrizhenn erminig en sabel, a-gleiz gant ur vrizhenn erminig en sabel skoret gant ur flourdilizenn en glazur

 Istor 
Dispac'h Gall:
Krouet e voe kumun Gwerzhav e 1790 diwar ar barrez katolik. Lakaet e voe da benn Kanton Gwerzhav hag e Bann Klison. E 1800 e voe lakaet en Arondisamant NaonedCassini - EHESS - Fichenn kumun Gwerzhav .

:
Krouet e voe kumun Kersoren e 1865 diwar lodennoù eus kumunioù Bignon, Pont-Marzhin ha GwerzhavCassini - EHESS - Fichenn Kersoren .

:
Brezel-bed kentañ
Mervel a reas 216 gwaz ag ar gumun abalamour d'ar brezel, da lavaret eo 3,93% eus he foblañs e 1911Les soldats de Loire Inférieure - Monumant ar re varv .

Eil brezel-bed
D'an 20 a viz Eost 1940 e kouezhas ur c'harr-nij Heinkel 111 eus an aerlu alaman (Luftwaffe) e Gwerzhav; gloazet e voe e voe an daou nijour a oa en e vourzh; d'ar 17 a viz Meurzh 1941 e kouezhas un Heinkel 111 all; mervel a reas pevar nijourPertes Luftwaffe .

 Monumantoù ha traoù heverk 

 Kastell ar Portillon war ribl ar Sevr.
 Iliz katolik Sant Varzhin.
 Monumant ar re varv er vered, luc’hskeudennMemorial Genweb. Dioueliet e voe d’an  23 a viz Here 1921 Université de Lille.

 Emdroadur ar boblañs abaoe 1962 

 Melestradurezh 
Emañ Gwerzhav e-barzh Naoned Meurgêr, ha Bro Gwinieg Naoned evit ar pezh a sell ouzh ar sevenadur hag ar glad.
 Armerzh 
Abred eo bet oberiant ar gumun war an dachenn industriel. Un unvez treuzfurmiñ zo eus an embregerezh naonedat hollvrudet Biscuiterie nantaise.
 Brezhoneg 
Ur gevredigezh da gas kentelioù d'an dud deuet ez eus bet e Gwerzhav, Kentelioù an Noz - Gwerzhav he anv.

 Tud 
 Marzhin Gwerzhav, bet ganet tro 527 en Naoned, bet marvet tro 601 e Gwezhav, manac'h ha sant.
 Denis Cassard de la Pantière, selaouer ouzh Kambr ar C'hontoù Breizh e 1616 (Marvet en karg)
 Jacques de la Pantière, selaouer ouzh Kambr ar C'hontoù Breizh e 1646
 Armand Bazin de Bezons, abad Sant-Varzhin Gwerzhav e 1718
 Jean Le Bonnetier de la Bareille, reizher ouzh Kambr ar C'hontoù Breizh e 1720
 Paul de La Gironière (1797-1862), mezeg en XIX kantved, skrivet gantañ Aventures d'un gentilhomme breton aux îles Philippines, ganet eno
 Robert Hersant (1920-1996), chevañsour ar wask ha politikour gall, ganet eno
 Philippe Gondet, c'hoarier mell-droad, marvet eno d'ar 21 a viz Genver 2018.
 Ardamezeg ar familhoù 
80pxAlleaume,
Aotrounez la RaméeEn glazur e gebrenn en aour, heuliet ouzh kab gant div rozenn en arc'hant, hag ouzh beg gant ur goulm ouzh kleiz en aour leinet gant ur steredenn ivez en aour80pxd'Arquistade, DarquistadeAotrounez la MaillardièreEn argant e gebrenn en gul, heuliet gant teir melionenn c'heotet80pxl'Aubier, pe Laubier Aotrounez la ChausséeEn argant e deir grilh en sabel, an dornelloù bouklet ivez en sabel80pxd'Aussonvilliers,
Aotrounez NavinauxEn glazur e lammell en aour heuliet gant peder steredenn ivez en aour100pxArmand Bazin de BezonsEn glazur e deir gurunenn dug en aour80pxBellot, pe Belot
Aotrounez la Placelière ha la RoulièreEn argant e baun o rodal en geot, heuliet ouzh pep konk gant ur vrizhenn en sabel80pxBonnetier
Aotrounez la BareilleEn glazur e eor en argant, e zaou delfin en aour balirant ha lammellet80pxGuillaume de Carné
provost Gwerzhav e 1532En aour e ziv dreustell en gul80pxCassard
Aotrounez la Pantière ha LépanEn argant e leon en sabel, leinet gant div valafenn ivez en sabelSturienn ː Sans venin.
[PPC]80pxTissart
Aotrounez DrouillayPalefarzhet; ouzh 1 ha 4, en argant e deir dorzhell en gul; ouzh 2 ha 3, en argant e dreustell en glazur

 Gevellerezh 
Gevellet eo Gwerzhav gant Morges () abaoe 1957.

 Pennad kar 
 Kersoren.

 Liammoù diavaez 

 Lec'hienn ofisiel Ti-Kêr Gwerzhav

 Levrlennadur

 Michel Froger & Michel Pressensé : Armorial des communes de Loire-Atlantique. 1996
 Pol Potier de Courcy : Nobiliaire et armorial de Bretagne. Adembannadur Editions des Régionalismes. Cressé. 2011/2014
 Erwan Vallerie : Diazezoù studi istorel an anvioù-parrez. Corpus. An Here. 1995

 Daveoù ha notennoù

Rummad:Kumunioù Liger-Atlantel
Rummad:Kumunioù Bro-Naoned
Rummad:Kumunioù bet krouet e Liger-Izelañ e-pad an Dispac'h Gall
Rummad:Nijerezioù alaman aet d'ar strad e Breizh e-pad an Eil brezel-bed